Man doodgeskiet voor sy huis in PE(Argieffoto: Miguel Roberts/AP) Die polisie is op die spoor van ŉ moordverdagte wat Saterdagmiddag ŉ 33-jarige man voor sy huis in Windvogel digby Port-Elizabeth in die Oos-Kaap doodgeskiet het. Kol. Priscilla Naidu, woordvoerder van die polisie, sê Jonathan Groves het Saterdagmiddag omstreeks 13:30 saam met twee ander mans buite sy huis gestaan toe ŉ wit VW Polo verby sy huis gery het. Die insittende van die voertuig het by die venster uitgeleun en op Groves en die ander twee mans begin losbrand. Groves is ŉ talle kere raakgeskiet. Hy het onderweg na die hospitaal aan sy beserings beswyk. Volgens Naidu is ŉ saak van moord aanhangig gemaak. Enigeen met meer inligting wat tot die inhegtenisneming van die moordverdagte kan lei, kan die Gelvandale-speurders in Port Elizabeth by 041 402 2050 kontak of die misdaadnommer skakel by 08600 10111.